Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 681/12/4402	Levice, 12.12.2012
EEČ : 2-31-153-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
stíhanému za prečin zanedbania povinnej výživy podľa § 207 odsek 1 Trestného zákona, ktorého sa dopustil na tom skutkovom základe, že hoci mu z ustanovenia § 62 Zákona o rodine č. 36/2005 Z. z. vyplýva povinnosť vyživovať svoje maloleté dieťa, a to maloletého XXXXX, narodeného XXXXX, ktoré bolo rozsudkom Okresného súdu v Leviciach, č.k.: XXXXX zo dňa 16.07.2010, právoplatným dňa 02.09.2010 v spojení s uznesením Okresného súdu v Leviciach č.k: XXXXX zo dňa 16.09.2010 zverené do náhradnej osobnej starostlivosti XXXXX, pričom týmto rozsudkom bol súčasne ako otec maloletého dieťaťa zaviazaný prispievať výživné na jeho dieťa sumou vo výške 100,- Eur mesačne k rukám XXXXX  vždy do 15. dňa v mesiaci vopred k rukám matky, túto povinnosť si za mesiace január 2012, február 2012, marec 2012, apríl 2012, júl 2012, august 2012, september 2012 neplnil riadne a včas, a to tak, že v mesiaci január 2012 neplnil žiadnou sumou, čiže mu vznikol dlh za tento mesiac vo výške 100,- Eur, v mesiaci február 2012 neplnil žiadnou sumou, čiže mu vznikol dlh za tento mesiac vo výške 100,- Eur, v mesiaci marec 2012 neplnil žiadnou sumou, čiže mu vznikol dlh za tento mesiac vo výške 100,- Eur, v mesiaci apríl 2012 neplnil žiadnou sumou, čiže mu vznikol dlh za tento mesiac vo výške 100,- Eur, v mesiaci máj 2012 plnil sumou vo výške 243,18- Eur, čiže mu za tento mesiac dlh nevznikol, v mesiaci jún 2012 plnil sumou vo výške 160,- Eur, čiže mu za tento mesiac dlh nevznikol, v mesiaci júl 2012 plnil sumou vo výške 70,- Eur, čiže mu za tento mesiac vznikol dlh vo výške 30,- Eur,  v mesiaci august 2012 plnil sumou vo výške 80,- Eur, čiže mu za tento mesiac vznikol dlh vo výške 20,- Eur, v mesiaci september 2012 plnil sumou vo výške 75,- Eur, čiže mu za tento mesiac vznikol dlh vo výške 25,- Eur, v mesiaci október 2012 plnil sumou vo výške 100,- Eur, čiže mu za tento mesiac dlh nevznikol, čím mu na bežnom výživnom za uvedené obdobie vznikol dlh v celkovej výške 271,82- Eur,
pretože zanikla trestnosť činu
Odôvodnenie:
         Poverený príslušník Okresného riaditeľstva PZ v Leviciach, Odboru poriadkovej polície, Obvodného oddelenia PZ XXXXX (ďalej len „poverený prílsušník PZ“) uznesením sp. zn. XXXXX zo dňa 30.10.2012 v zmysle § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku XXXXX vzniesol obvinenie pre prečin zanedbania povinnej výživy podľa §  207 odsek 1 Trestného zákona na skutkovom základe uvedenom vo výrokovej časti citovaného uznesenia. 

         Dňa 30.11.2012 predložil poverený príslušník PZ tunajšej prokuratúre návrh na zastavenie trestného stíhania v zmysle § 215 odsek 1 písmeno h/  Trestného poriadku s poukazom na § 86 písmeno a/ Trestného zákona.

         Preskúmaním vyšetrovacieho spisu som zistil, obvinený XXXXX (ďalej len obvinený“) za obdobie mesiacov január 2012, február 2012, marec 2012, apríl 2012, júl 2012, august 2012, september 2012 neplniť svoju zákonnú vyživovaciu povinnosť vyživovať svoje maloleté dieťa, a to XXXXX. Vyživovacia povinnosť obvineného je vo vyšetrovacom spise deklarovaná rozsudkom Okresného súdu v Leviciach sp. zn. XXXXX zo dňa 16.07.2010, právoplatným dňa 02.09.2010 v spojení s uznesením Okresného súdu v Leviciach sp. zn. XXXXX zo dňa 16.09.2010, ktorým bol súčasne ako otec maloletého dieťaťa zaviazaný prispievať výživné na jeho dieťa sumou vo výške 100,- Eur mesačne k rukám XXXXX  vždy do 15. dňa v mesiaci vopred k rukám matky  a  rodným listom syna XXXXX. 

         Obvinenému za sledované obdobie január 2012, február 2012, marec 2012, apríl 2012, júl 2012, august 2012, september 2012  vznikol dlh na výživnom pre maloletého XXXXX vo výške 271,82- Eur, čo vo svojej výpovedi uviedla aj poškodená XXXXX. Zo zápisnice o výsluchu obvineného zo dňa 15.11.2012 vyplýva, že obvinený priznal dlh na výživnom s tým, že od januára 2011 sa dostal do finančných ťažkostí a nebol schopný platiť výživné riadne a v plnej výške, avšak ku dňu výsluchu dlh na bežnom výživnom vyplatil, pričom sa zaväzuje do budúcna platiť výživné riadne a včas. Z výpovede svedka- poškodenej XXXXX zo dňa 15.11.2012 ako aj z výpisov z účtov XXXXX a z potvrdení o vklade finančnej hotovosti na bankový účet XXXXX vyplýva, že obvinený si svoju vyživovaciu povinnosť splnil a svoj dlh za mesiace január 2012, február 2012, marec 2012, apríl 2012, júl 2012, august 2012, september 2012 vyplatil a teda v súčasnosti už nie je dlžný žiadnu čiastku na bežnom výživnom. Oprávnená XXXXX k veci taktiež uviedla, že neplnenie vyživovacej povinnosti zo strany obvineného nemalo žiadne negatívne následky na zdravý vývoj dieťaťa.  

         Trestného činu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 
 
         Vzhľadom k tomu, že obvinený XXXXX dodatočne splnil svoju povinnosť, zaplatil dlh v plnej výške a jeho čin nemal trvalo nepriaznivé následky, zanikla trestnosť činu, preto bolo potrebné zastaviť trestné stíhanie, ktoré sa proti nemu viedlo.  

         Podľa § 215 odsek 1 písmeno h/ Trestného poriadku prokurátor zastaví trestné stíhanie, ak zanikla trestnosť činu. 

         V zmysle § 86 písmeno a/ Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

         Vzhľadom k tomu, že obvinený dodatočne splnil svoju povinnosť, zaplatil dlh v plnej výške a jeho čin nemal trvalo nepriaznivé následky, zanikla trestnosť činu, preto bolo potrebné zastaviť trestné stíhanie, ktoré sa proti nemu viedlo.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Jarábek
prokurátor